ມີການລັກ​ເອົາ​ສຽງ​ຢ່າງແຜ່ຫຼາຍ​ ໃນການເລືອກ​ຕັ້ງ​ທີ່​ມຽນມາ
ກົດ​ລະບຽບທີ່​ເຄັ່ງ​ຄັດ​ແລະ​ຈຳກັດ​ຫຼາຍ​ ​ເຮັດໃຫ້ເປັນການ​ຍາກ​ ທີ່​ຈະ​ໃຫ້ພັກ​ອື່ນໆ​ເຂົ້າແຂ່ງຂັນຍາດ​ແຍ່ງເອົາບ່ອນນັ່ງ​ ມາໄດ້.
ພັກຫຼັກທີ່ສົ່ງເສີມປະຊາທິປະໄຕໃນມຽນມາ ພວມຫຼຸດຄວາມ ຄາດຫວັງໃນການເລືອກຕັ້ງເມື່ອວັນອາທິດທີ່ແລ້ວນີ້ໂດຍ ກ່າວວ່າ ການລັກລອບເອົາສຽງຢ່າງແຜ່ຫຼາຍໄດ້ຂະໂມຍ ເອົາບ່ອນນັ່ງທີ່ເຂົາເຈົ້າຄາດວ່າຈະໄດ້ຮັບໄຊຊະນະນັ້ນໄປ ມີການອ້າງຄຳເວົ້າເຈົ້າໜ້າທີ່ຂອງພັກສະຫະພາບສາມັກຄີ ment ທີ່ໃກ້ຊິດກັບພວກທະຫານປົກຄອງປະເທດໃນເວລາ ນີ້ ທີ່ກ່າວໃນວັນອັງຄານມື້ນີ້ວ່າ ພັກຂອງຕົນໄດ້ໄຊຊະນະ ເຖິງ80% ຂອງບ່ອນນັ່ງທັງໝົດໃນສະພາແຫ່ງຊາດຊຸດໃໝ່ ຂອງມຽນມາ ເປັນທີ່ຄາດກັນວ່າຍັງອີກຫຼາຍໆມື້ ຈຶ່ງຈະຮູ້ຜົນການນັບຄະແນນສຽງຢ່າງເປັນ ທາງການ ກົດລະບຽບທີ່ເຄັ່ງຄັດແລະຈຳກັດຫຼາຍນັ້ນເຮັດໃຫ້ເປັນການຍາກທີ່ຈະໃຫ້ພັກອື່ນໆ ເຊັ່ນພັກ ກຳລັງປະຊາທິປະໄຕແຫ່ງຊາດຫຼື National Democratic Force ແລະ ພັກປະຊາທິ ປະໄຕຈະເຂົ້າແຂ່ງຂັນຍາດແຍ່ງເອົາບ່ອນນັ່ງນອກເໜືອໄປຈາກຈຳນວນນ້ອຍໆເທົ່ານັ້ນ ແຕ່ວ່າເຈົ້າໜ້າທີ່ຂອງສອງພັກໄດ້ກ່າວວ່າ ພວກເຂົາເຈົ້າແມ່ນໄດ້ຄະແນນຂີ້ຮ້າຍຫຼາຍກ່ວາ ທີ່ຄາດເອົາໄວ້ ແມ່ນແຕ່ໃນເຂດເລືອກຕັ້ງເຫຼົ່ານັ້ນ ສ່ວນນຶ່ງກໍແມ່ນເປັນຍ້ອນການປ່ອນບັດ ລ່ວງໜ້າທີ່ເປັນບັນຫາຖົກຖຽງໂຕ້ແຍ້ງຊຶ່ງໄດ້ປ່ຽນແປງຜົນຂອງການເລືອກຕັ້ງໃຫ້ພັກສະຫະ ພາບສາມັກຄີແລະພັດທະນາ ເປັນຝ່າຍຊະນະ